CELEX: 32010D0434
Language: sl
Date: 2010-08-06 00:00:00
Title: 2010/434/EU: Sklep Komisije z dne 6. avgusta 2010 o spremembi prilog I in II k Odločbi 2008/185/ES glede vključitve Slovenije na seznam držav članic, prostih bolezni Aujeszkega, ter Poljske in regij v Španiji na seznam držav članic, v katerih se izvaja odobreni nacionalni program nadzora za navedeno bolezen (notificirano pod dokumentarno številko C(2010) 5358)  Besedilo velja za EGP

7.8.2010   
            
            
               SL
            
            
               Uradni list Evropske unije
            
            
               L 208/5
            
         SKLEP KOMISIJE
   z dne 6. avgusta 2010
   o spremembi prilog I in II k Odločbi 2008/185/ES glede vključitve Slovenije na seznam držav članic, prostih bolezni Aujeszkega, ter Poljske in regij v Španiji na seznam držav članic, v katerih se izvaja odobreni nacionalni program nadzora za navedeno bolezen
   (notificirano pod dokumentarno številko C(2010) 5358)
   (Besedilo velja za EGP)
   (2010/434/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 64/432/EGS z dne 26. junija 1964 o problemih v zvezi z zdravstvenim varstvom živali, ki vplivajo na trgovino z govedom in prašiči znotraj Skupnosti (1), ter zlasti člena 9(2) in člena 10(2) Direktive,
   ob upoštevanju naslednjega:
   
               (1)
            
            
               Direktiva 64/432/EGS določa pravila, ki se v Uniji uporabljajo v trgovini z govedom in prašiči, razen z divjimi prašiči. Člen 9 navedene direktive določa merila za odobritev obveznih nacionalnih programov nadzora za nekatere nalezljive bolezni, vključno z boleznijo Aujeszkega. Poleg tega člen 10 navedene direktive določa, da kadar država članica meni, da je njeno ozemlje ali del njenega ozemlja prost takih bolezni, vključno bolezni Aujeszkega, Komisiji predloži ustrezno spremno dokumentacijo.
            
         
               (2)
            
            
               Odločba Komisije 2008/185/ES z dne 21. februarja 2008 o dodatnih jamstvih za trgovino s prašiči v Skupnosti glede bolezni Aujeszkega in o merilih za zagotavljanje podatkov o tej bolezni (2) določa dodatna jamstva za premike prašičev med državami članicami. Ta jamstva so povezana z razvrstitvijo držav članic glede na njihov status bolezni Aujeszkega.
            
         
               (3)
            
            
               Priloga I k Odločbi 2008/185/ES navaja države članice ali njihove regije, proste bolezni Aujeszkega, in v katerih je cepljenje prepovedano. Priloga II k navedeni odločbi navaja države članice ali njihove regije, v katerih se izvajajo odobreni nacionalni programi nadzora za izkoreninjenje bolezni Aujeszkega.
            
         
               (4)
            
            
               Na Poljskem in v Španiji se nacionalni programi nadzora za bolezen Aujeszkega izvajajo že več let. Nacionalni program nadzora za bolezen Aujeszkega je z Odločbo Komisije 2007/603/ES (3) že odobren za več regij v Španiji.
            
         
               (5)
            
            
               Slovenija je Komisiji predložila spremno dokumentacijo, da ima ozemlje Slovenije status območja, prostega bolezni Aujeszkega, z dokazilom, da ta bolezen ni bila nikoli ugotovljena v navedeni državi članici.
            
         
               (6)
            
            
               Komisija je proučila dokumentacijo, ki jo je predložila Slovenija, in ugotovila, da je v skladu z zahtevami iz člena 10(1) Direktive 64/432/EGS. Navedeno državo članico je zato treba vključiti na seznam iz Priloge I k Odločbi 2008/185/ES. Navedeno prilogo je zato treba ustrezno spremeniti.
            
         
               (7)
            
            
               Poljska je Komisiji predložila spremno dokumentacijo v zvezi s programom, ki se izvaja na celotnem območju Poljske, ter zaprosila za odobritev tega programa.
            
         
               (8)
            
            
               Španija je Komisiji predložila spremno dokumentacijo v zvezi s programom, ki se izvaja v avtonomnih skupnostih Andaluzija, Aragonija, Baleari, Kastilja-La Mancha, Katalonija, Extremadura, Madrid, v regiji Murcia, skupnosti Valencija, v provincah Salamanka, Segovia in Soria v avtonomni skupnosti Kastilja-León ter v provinci Tenerife v avtonomni skupnosti Kanarski otoki ter zaprosila za odobritev tega programa.
            
         
               (9)
            
            
               Komisija je ravno tako ugotovila, da nacionalna programa nadzora, ki sta ju predložili Poljska in Španija, izpolnjujeta merila iz člena 9(1) Direktive 64/432/EGS. Poljsko in Španijo je zato treba vključiti na seznam iz Priloge II k Odločbi 2008/185/ES. Navedeno prilogo je zato treba ustrezno spremeniti.
            
         
               (10)
            
            
               Odločbo 2008/185/ES je zato treba ustrezno spremeniti.
            
         
               (11)
            
            
               Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   Prilogi I in II k Odločbi 2008/185/ES se nadomestita z besedilom iz Priloge k temu sklepu.
   Člen 2
   Ta sklep je naslovljen na države članice.
   
      V Bruslju, 6. avgusta 2010
      
         
            Za Komisijo
         
         John DALLI
         
            Član Komisije
         
      
   
   
      (1)  UL 121, 29.7.1964, str. 1977/64.
   
      (2)  UL L 59, 4.3.2008, str. 19.
   
      (3)  UL L 236, 8.9.2007, str. 7.
   
      PRILOGA
      „
            PRILOGA I
            
               Države članice ali njihove regije, proste bolezni Aujeszkega, in v katerih je cepljenje prepovedano
            
            
                        Oznaka ISO
                     
                     
                        Država članica
                     
                     
                        Regije
                     
                  
                        AT
                     
                     
                        Avstrija
                     
                     
                        Vse regije
                     
                  
                        CY
                     
                     
                        Ciper
                     
                     
                        Vse regije
                     
                  
                        CZ
                     
                     
                        Češka republika
                     
                     
                        Vse regije
                     
                  
                        DE
                     
                     
                        Nemčija
                     
                     
                        Vse regije
                     
                  
                        DK
                     
                     
                        Danska
                     
                     
                        Vse regije
                     
                  
                        FI
                     
                     
                        Finska
                     
                     
                        Vse regije
                     
                  
                        FR
                     
                     
                        Francija
                     
                     
                        Departmaji Ain, Aisne, Allier, Alpes-de-Haute-Provence, Alpes-Maritimes, Ardèche, Ardennes, Ariège, Aube, Aude, Aveyron, Bas-Rhin, Bouches-du-Rhône, Calvados, Cantal, Charente, Charente-Maritime, Cher, Corrèze, Côte-d’Or, Côtes-d’Armor, Creuse, Deux-Sèvres, Dordogne, Doubs, Drôme, Essonne, Eure, Eure-et-Loir, Finistère, Gard, Gers, Gironde, Hautes-Alpes, Hauts-de-Seine, Haute Garonne, Haute-Loire, Haute-Marne, Hautes-Pyrénées, Haut-Rhin, Haute-Saône, Haute-Savoie, Haute-Vienne, Hérault, Indre, Ille-et-Vilaine, Indre-et-Loire, Isère, Jura, Landes, Loire, Loire-Atlantique, Loir-et-Cher, Loiret, Lot, Lot-et-Garonne, Lozère, Maine-et-Loire, Manche, Marne, Mayenne, Meurthe-et-Moselle, Meuse, Morbihan, Moselle, Nièvre, Nord, Oise, Orne, Pariz, Pas-de-Calais, Pyrénées-Atlantiques, Pyrénées-Orientales, Puy-de-Dôme, Réunion, Rhône, Sarthe, Saône-et-Loire, Savoie, Seine-et-Marne, Seine-Maritime, Seine-Saint-Denis, Somme, Tarn, Tarn-et-Garonne, Territoire de Belfort, Val-de-Marne, Val-d’Oise, Var, Vaucluse, Vendée, Vienne, Vosges, Yonne, Yvelines
                     
                  
                        LU
                     
                     
                        Luksemburg
                     
                     
                        Vse regije
                     
                  
                        NL
                     
                     
                        Nizozemska
                     
                     
                        Vse regije
                     
                  
                        SI
                     
                     
                        Slovenija
                     
                     
                        Vse regije
                     
                  
                        SK
                     
                     
                        Slovaška
                     
                     
                        Vse regije
                     
                  
                        SE
                     
                     
                        Švedska
                     
                     
                        Vse regije
                     
                  
                        UK
                     
                     
                        Združeno kraljestvo
                     
                     
                        Vse regije v Angliji, na Škotskem in v Walesu
                     
                  
         
            PRILOGA II
            
               Države članice ali njihove regije, v katerih se izvajajo odobreni nacionalni programi nadzora za bolezen Aujeszkega
            
            
                        Oznaka ISO
                     
                     
                        Država članica
                     
                     
                        Regije
                     
                  
                        BE
                     
                     
                        Belgija
                     
                     
                        Vse regije
                     
                  
                        ES
                     
                     
                        Španija
                     
                     
                        Vse regije
                     
                  
                        HU
                     
                     
                        Madžarska
                     
                     
                        Vse regije
                     
                  
                        IE
                     
                     
                        Irska
                     
                     
                        Vse regije
                     
                  
                        IT
                     
                     
                        Italija
                     
                     
                        Pokrajina Bolzano
                     
                  
                        PL
                     
                     
                        Poljska
                     
                     
                        Vse regije
                     
                  
                        UK
                     
                     
                        Združeno kraljestvo
                     
                     
                        Vse regije na Severnem Irskem
                     
                  “